**Tu ne-ai născut**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu ne-ai născut din duh şi din iubire

Străpuns ai stat pe crucea de blestem

Ca să ne dai viaţa-n nemurire

La crucea ta şi azi îngenunchem..

Tu ne-ai ales din lumea asta mare

Iubindu-ne, mereu ne-ai arătat

Ca orice floare mică de sub soare

Doar prin iubire, creşte ne-ncetat

Ne dăruieşti petala de iubire

Şi-nvăluindu-ne mereu cu ea,

Dorim ca să-ţi aducem mulţumire

Că am primit prin Har, iertarea Ta!

La cruce doar sunt spinii biciuirii

Iar în mormânt, fiorii grei şi reci!

Dar sus în ceruri, fi-vor trandafirii

Ce-n Slava Ta, s-or bucura în veci!